ועדת הכלכלה, כנסת 16, פרוטוקול מספר 325, 2004-12-15 09:30

שלום שמחון: בוקר טוב אנחנו פותחים בנושא השני, אם יהיו הצבעות הם יהיו אחרי השעה עשר, אם כי זו הצעת חוק טרומית.

שלום שמחון: הנושא הוא הצעת חוק המועצה לענף הלול (שיווק)(תיקון-פינוי עודפים) של חברת הכנסת אורית נוקד וקבוצת חברי כנסת.

שלום שמחון: קיימנו סדרת דיונים בנושא הצעת החוק הזו, ואני רוצה להגיד כמה דברים באופן כללי.

שלום שמחון: על שולחן הוועדה יש שלושה נושאים שקשורים לענף הלול יש את הכללים שאישרנו זה עתה, יש כללים נוספים שעוסקים בנושא מכסת הפטם ויש את הצעת החוק של הקרן לפינוי עודפים.

שלום שמחון: מאחר וענף הלול מתנהל בשנים האחרונות עם הרבה הסכמות בין המועצה לבין המגדלים לבין המשווקים לבין התעשייה לבין כל מי שנוגע לענף, הצעתי בישיבה הלא פורמאלית שהייתה ביום ראשון במשרד האוצר לנסות להגיע להבנות עם משרד החקלאות והמועצה לענף הלול על המבנה של הענף הזה בשנים הבאות במכלול הרחב שכולל גם את הביצים, גם את הפטם וגם את פינוי העודפים שכרגע מדובר על הביצים אבל ברמה מסוימת יש עודפים גם בנושא הפטם.

שלום שמחון: סביב הדיון הזה עלו מספר הצעות, ניסינו להגיע להבנות ולא כל כך הצלחנו בישיבה הלא פורמאלית.

שלום שמחון: נכון שישנה השפעה על החוק הזה שמצד אחד הממשלה תומכת בחוק אבל כולנו מבינים שבין השורות משרד האוצר לא אוהב את החוק והוא נכפה עליו בוועדת שרים לחקיקה.

שלום שמחון: לכן הצעתי שנגיע להבנות כדי שלא יהיה טרפוד בעתיד של החוק.

אליעזר כהן: יושב ראש ועד השרים, טומי לפיד התחלף, האם שינוי יושב ראש ועדת שרים לא משנה את המצב?

אתי בנדלר: עמדת ממשלה לא נקבעת על פי האיוש הנקודתי של השרים, אלא אם כן הממשלה במועד יותר מאוחר משנה את דעתה.

אליעזר כהן: לא היה חוק אחד שלא הייתה עליו השפעה של טומי לפיד.

אליעזר כהן: אני מציע לבדוק את זה מחדש, יכול להיות שהעמדה שלהם תשתנה.

רוחמה אברהם-בלילא: אני גם מציעה כך.

רוחמה אברהם-בלילא: חתמתי על הצעת החוק הזו, ואני לא נגד לחתום על הצעות חוק של חברים, אבל מכיוון שראיתי את ההסבר והבנתי שהוא יכול לעשות טוב גם למגדלים, ואחרי שקבלתי הסברים, אני רואה שבפועל זה לא כך.

שלום שמחון: חברת הכנסת אורית נוקד, את מסכימה לדחות את הישיבה למועד אחר?

אורית נוקד: אני מוכנה כי גם אני לא הייתי בישיבה הקודמת ורציתי לשמוע את עמדת האוצר.

אליעזר כהן: אני בטוח שהעמדה של ועדת השרים עשויה להשתנות.

אורית נוקד: לא קשור לוועדת שרים.

יעל ארנון: ועדת שרים אמרה בזמנו שהיא תומכת אבל לאחר הדיון צריך יהיה לראות לגבי הנוסח המדויק כי לא הייתה תמיכה בנוסח כפי שהוא הוצע אז.

יעל ארנון: הייתה תמיכה והוסכם שיש להגיע לנוסח מוסכם, כי אחרת הממשלה תמשוך את זה חזרה.

אליעזר כהן: גם אם ידחו וגם אם ינהלו את הדיון היום, יש לי הערה לעניין הגדרה של עודפים.

שלום שמחון: נסכם שלא נקבל היום החלטות אבל נאפשר למועצה לענף הלול להציג את עמדותיה לתוספות של חברת הכנסת אורית נוקד כדי שלא נצטרך לעשות את זה פעם נוספת.

שלום שמחון: הם רק יציגו את הדברים, לא יתקבלו החלטות.

אליעזר כהן: אני מקבל כל הצעה, ההערה שלי היא עקרונית עניינית.

אליעזר כהן: עודפים זה עודפים, מה שנצרך לייצור מקומי, גם אם לא עשרות מיליונים של ביצים, אם תשתמש בהם בייצור בתעשייה המקומית זה לא עודף.

אליעזר כהן: הלוואי שיהיו מיליונים של מיליונים נוספים שהייצור ימשיך לייצר בישראל.

אליעזר כהן: עודפים אלה רק ביצים שאין מה לעשות בהם.

שלום שמחון: סיכמנו שהחלטות לא יתקבלו היום אבל נשמע את ההצעות לתיקונים לתוספות.

אורית נוקד: לי חשוב לשמוע גם את התיקונים שמוצעים על ידי האוצר.

יעל ארנון: בישיבה הקודמת לצערי מציעת החוק לא הייתה, אבל כמו שראש הוועדה כבר העיר, אנחנו לא מאושרים מהתיקון שנעשה וחושבים שיש הרבה בעיות בשלוחה הזו, וזו גם אחת הסיבות שהממשלה קבלה החלטה להקמת צוות בין משרדי שיבחן את כל הנושאים בשלוחה מהיצור והשיווק כי אנחנו יודעים שיש בעיות ואנחנו רוצים לפתור אותם בצורה יסודית ולא כל פעם בתיקון אחד.

דוד טל: מדוע הממשלה לא חשבה לחוקק חוק שיבוא מצידה, אתם באים בטרוניות נגד חברת הכנסת נוקד שראתה בעיה ורוצה להציע תיקון, ואתם עוד מתריסים כנגדה.

דוד טל: זה היה התפקיד של הממשלה על פי מה שגברתי אומרת עכשיו, שראתה הממשלה שיש דברים שלא כתובים ולא מסודרים, ולא עשיתם את הדברים האלה.

שלום שמחון: אני רוצה להשלים את השאלה, האם אתם יודעים שיש בעיה בענף הזה או שאתם מחליטים שיש בעיה, יש הבדל.

שלום שמחון: מתוך ההתרשמות שלי אין בעיה יותר גדולה בשלוחה הזו מענפים אחרים במשק הישראלי, השאלה היא למה אתם מתמקדים יותר מידי על השלוחה הזו.

יעל ארנון: אני רוצה לומר שגם בענפים אחרים כמו למשל בחלב ובפטם שהיו בעיות בעיננו של חוסר יעילות בשלוחה מבחינת כפל הייצור בכל יחידה ומספר יחידות ייצור נעשו רפורמות שטיפלו גם בנושא של הפנמת עקרונות לגודל וגם בנושאים של איכות סביבה.

יעל ארנון: לכן, אם יש בעיות ובעיננו יש בעיות, אלו לא בעיות שהחלטנו עליהם, אלו בעיות קיימות ומגיעות לכל מיני מקומות, מהשוואת מחירים דרך אמירות של מגדלים ומשווקים.

יעל ארנון: הניסיון שיש כאן הוא לא לפתור את הבעיה מהבסיס אלא לנסות לתת תרופה שאפילו עלולה להחמיר את הבעיה הקיימת ולכן אין לנו אינטרס ליזום הצעה כזו.

שלום שמחון: מחירי הביצים בארץ גבוהים ממחירי הביצים באירופה.

יעל ארנון: כן.

אליעזר כהן: תאמרי לנו ממה אתם מסתייגים.

רוחמה אברהם-בלילא: בגלל שכל הנושא הזה מורכב הרבה יותר ממה שחושבים, ויכול להיות שתוך כדי הקרב אנחנו כל פעם מגלים פינה חשוכה ששם צריך לתת פתרון, השאלה שלי האם יש איזושהי כוונה לקחת את כל הבעיה הזו ולפתור אותה בכללותה תוך הגדרת פרק זמן מסוים.

שלום שמחון: יש מישהו שיכול לתת את הנתון של המחירים באירופה?

קריאה: על הביצים הסטנדרטיות, המחירים בישראל גבוהים מאירופה, ואני מדבר על גרמניה, בסדר גודל של בין 30% ל- 50%.

רוחמה אברהם-בלילא: אני מציעה שתובא לפנינו הצגה של הנושא הזה מתחילתו ועד סופו ואז נוכל לדעת גם את נושא המחירים המכסות העודפים והקרנות.

רוחמה אברהם-בלילא: הבאת נושא כזה רציני, אני רואה בזה סתימה בפלסטרים כדי שלא יכאב, אז אני אומרת שעדיף לדחות את זה בחודש שיציגו לפנינו את כל הרפורמה ונעשה את זה כמו שצריך.

רוחמה אברהם-בלילא: דוד טל:

יעל ארנון: אנחנו חושבים שפתרון הבעיה צריך להיות מהשורש ולא על ידי ניסיון לתת פתרון שבעיננו יחמיר את הבעיה.

דוד טל: ואתם לא יודעים לטפל בשורש?

יעל ארנון: זה מה שאנחנו מנסים לעשות ואני רוצה להתייחס לדברי חברת הכנסת רוחמה אברהם, ב- 15 באוגוסט השנה קבלה הממשלה החלטה על הקמת צוות בין משרדי לבחינת ייעול הייצור בשלוחה.

יעל ארנון: מצד אחד נאמר בהחלטת הממשלה, להתייחס לנושא של מאפייני הייצור והנושא של השיווק והצריכה, ומצד שני לנושא של ההתיישבות כי אנחנו מכירים בחשיבות שלו וזה בעצם ההחלטה של הממשלה לסיים את הנושא הזה בצורה מסודרת.

דוד טל: יש זמן משוער לסיום?

יעל ארנון: עד סוף מרץ.

מרדכי הלפרין: אני רוצה להתייחס להצעה הזו על מי היא מוסכמת ועל מי היא לא מוסכמת.

מרדכי הלפרין: נוצר הרושם כאילו הביאו כאן הצעת החוק שהיא לא מוסכמת על חלקים גדולים.

מרדכי הלפרין: בעניין הזה אני רוצה להבהיר שהאוצר כפי ששמעתם כאן, ולמעשה אולי לא שמעתם את העיקר, עמדת האוצר מאד עקרונית בענף הזה, האוצר רוצה לבטל את המכסות, צריך לשים את הדברים על השולחן, האוצר רוצה לבטל את המכסות ולכן כל ההתייחסות שלו לענף או לכל הצעה שמובאת בעניין הזה תהיה תמיד התייחסות לאור הרצון לקונספציה הזו של כלכלה חופשית שעל זה אפשר להרחיב את הדיבור ולהציג את עמדתנו שהיא כמובן בניגוד לעמדה הזו.

מרדכי הלפרין: מהיסוד הזה נגזרת כל ההתייחסות.

מרדכי הלפרין: אם הענף הזה לא ינוהל כמו שצריך, ואנחנו יכולים להסתכל שנים אחורה ולנתח את הדברים, הרי שבקלות רבה, בפספוס של ימים לפעמים.

מרדכי הלפרין: ..

מרדכי הלפרין: אני אתן דוגמא, אם לא הייתם מאשרים היום אתה כללים שאישרתם, היו יכולים שניים שלושה משווקים גדולים שקיימים בענף, והם בעצמם בעלי לולים, להשתלט על הענף הזה תוך חודש ימים, להתאחד ולהשתלט על הענף הזה תוך חודש ימים ולא הייתם מכירים יותר את אותו חקלאי בודד שמגדל 500,000 ביצים לפרנסתו, לא הייה נשאר דבר כזה.

מרדכי הלפרין: הנושא של עודפים הוא בנפשנו, נפש המגדלים, ובנפש החקלאים וכל זמן שמדינת ישראל חושבת שנושא ההתיישבות הוא על בסיס הציונות, צריך לתת להתיישבות הזו להתקיים.

מרדכי הלפרין: נכון שסביב העניין הזה, מעבר להתנגדות של האוצר, שכפי שאמרתי, אני לא יודע למה הדברים לא נאמרו אבל זו התנגדות עקרונית והתנגדות מובנת לאור כל הקונספציה של האוצר.

קריאה: מה שאתה אומר עכשיו זה חמור מאד אני מבקש מהיושב ראש שיעשה משאל בין המגדלים.

שלום שמחון: אני רוצה להגיד כמה דברים שיהיו מונחים על השולחן.

שלום שמחון: דבר ראשון, ללא ספק הקרן הזו היא קרן שיוצרת ניגודי אינטרסים בין היצרנים המשווקים והתעשייה.

שלום שמחון: במכלול הזה נמצאים שלושה גורמים וללא ספק יש מתח.

שלום שמחון: מאחר וסיכמנו שלא יתקבלו היום החלטות, אני רוצה לנסות להציע שני דברים, אחד לנסות ולהגיע להבנה לגבי נוסח הצעת חוק מוסכמת עד יום רביעי הבא, מאחר והחברים דואגים לעכב את המשא ומתן אז אולי יהיה לי עוד שבוע.